Amantes

Amantes (Geamantoj) estas hispana filmo de 1991. Ĝi estis bazita sur realaj okazaĵoj, nome la nomita murdo de La Canal; kaj verkita (kun aliaj) kaj reĝisorita de Vicente Aranda. Oni planis ĝin dekomence kiel epizodo de la televida serio La huella del crimen, la produktoro Pedro Costa pensis pri pli ambicia eblo, kaj la iniciato rezultis en kina filmo, fakte tre sukcesa kaj premiita. 

 Intrigo 

La filmo rakontas la historion de provinceca junulo, Jorge Sanz (Paco), kiu, post la militservo en Madrido dum la postmilito, instaliĝas ĉe virino, Victoria Abril (Luisa). Ekde tiam li dubas inter sia aminda fianĉino, Maribel Verdú (Trini, servistino de militista oficiro) kaj sia pli aĝa amantino, nome sia gastigantino, pli seksalloga. Finfine, la geamantoj adoptas tragedian solvon. 

 Geaktoraro kaj roluloj 
 Victoria Abril (Luisa)
 Jorge Sanz (Paco)
 Maribel Verdú (Trini)
 Enrique Cerro (komandanto)
 Mabel Escaño
 Alicia Agut

Premioj
 Arĝenta urso al la plej bona aktorino (Victoria Abril) en la Berlinale
 Goja-premioj al la plej bona filmo kaj al la plej bona reĝisoro, plus aliaj kvin nomumoj
 Arĝenta Fotogramas de 1991 al la plej bona filmo plus tri aliaj nomumoj
 Premio Sant Jordi al la plej bona filmo

 Eksteraj ligiloj 

Artikolo en retejo de El País.

 Pri la filmo en 13a de majo 1996 de la programo de La 2 (TVE) ¡Qué grande es el cine español!, reĝisorita de José Luis Garci.



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1991
Kategorio:Filmoj pri murdoj
Kategorio:Dramaj filmoj
Kategorio:Filmoj pri la frankisma epoko
Kategorio:Filmoj pri adultoj